钦定古今图书集成/明伦汇编/宫闱典/第043卷 > 《哲宗发皇后册宝三首》宋·史
## 钦定古今图书集成/明伦汇编/宫闱典/第043卷 > 《哲宗发皇后册宝三首》宋·史

皇帝升坐乾安

既登乃依，如日之升。有严有翼，丕显丕承。天作之合，
家邦其兴。朱芾斯皇，子孙绳绳。

降坐乾安

我礼嘉成，我驾言旋。降坐而跸，奏鼓渊渊。景命有仆，
保佑自天。永锡祚嗣，何千万年。

太尉等奉册宝出入，《正安》

宣哲维公，就位肃庄。册宝具举，丕显其光。出于宸闱，
鼓钟喤喤。母仪天下，万寿无疆。